CELEX: 32006R0417
Language: hu
Date: 2006-03-10 00:00:00
Title: A Bizottság 417/2006/EK rendelete ( 2006. március 10. ) egyes elnevezéseknek az  Oltalom alatt álló eredetmegjelölések és földrajzi jelzések nyilvántartása  elnevezésű nyilvántartásba való bejegyzése vonatkozásában a 2400/96/EK rendelet mellékletének kiegészítéséről (Pimiento Asado del Bierzo (OFJ), Fico bianco del Cilento (OEM), Melannurca Campana (OFJ), Montes de Granada (OEM), Huile d’olive de Nice (OEM), Aceite de la Rioja (OEM), Antequera (OEM))

11.3.2006   
            
            
               HU
            
            
               Az Európai Unió Hivatalos Lapja
            
            
               L 72/8
            
         
      A BIZOTTSÁG 417/2006/EK RENDELETE
   
   (2006. március 10.)
   egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzése vonatkozásában a 2400/96/EK rendelet mellékletének kiegészítéséről (Pimiento Asado del Bierzo (OFJ), Fico bianco del Cilento (OEM), Melannurca Campana (OFJ), Montes de Granada (OEM), Huile d’olive de Nice (OEM), Aceite de la Rioja (OEM), Antequera (OEM))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
   mivel:
   
               (1)
            
            
               A 2081/92/EGK rendelet 6. cikkének (2) bekezdésével összhangban Olaszország két elnevezés – a „Fico bianco del Cilento” és a „Melannurca Campana” – bejegyzésére irányuló kérelmét, Franciaországnak az „Huile d'olive de Nice” elnevezés bejegyzésére irányuló kérelmét, továbbá Spanyolország négy elnevezés – a „Pimiento Asado del Bierzo”, a „Montes de Grandada”, az „Aceite de la Rioja” és az „Antequera” – bejegyzésére irányuló kérelmét közzétették az Európai Unió Hivatalos Lapjában
                   (2).
            
         
               (2)
            
            
               A Bizottsághoz nem érkezett egyetlen, a 2081/92/EGK rendelet 7. cikke szerinti, kifogást tartalmazó nyilatkozat sem, ezért ezeket az elnevezéseket fel kell venni az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba,
            
         ELFOGADTA EZT A RENDELETET:
   1. cikk
   A 2400/96/EK bizottsági rendelet (3) melléklete az e rendelet mellékletében szereplő elnevezésekkel egészül ki.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 10-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 208., 1992.7.24., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.
   
      (2)  HL C 125., 2005.5.24., 2. o. (Pimiento Asado del Bierzo);
   
      HL C 137., 2005.6.4., 12. o. (Fico bianco del Cilento);
   
      HL C 138., 2005.6.7., 7. o. (Melannurca Campana);
   
      HL C 151., 2005.6.22., 4. o. (Montes de Grandada);
   
      HL C 172., 2005.7.12., 7. o. (Huile d’olive de Nice);
   
      HL C 172., 2005.7.12., 13. o. (Aceite de la Rioja);
   
      HL C 177., 2005.7.19., 28. o. (Antequera).
   
      (3)  HL L 327., 1996.12.18., 11. o.
   
      MELLÉKLET
      A Szerződés I. mellékletében szereplő, emberi fogyasztásra szánt termékek
      Zsiradékok (vaj, margarin, olajok stb.)
      SPANYOLORSZÁG
      Montes de Granada (OEM)
      Aceite de la Rioja (OEM)
      Antequera (OEM)
      FRANCIAORSZÁG
      Huile d’olive de Nice (OEM)
      Gyümölcsök, zöldségfélék és gabonafélék, nyersen vagy feldolgozva
      SPANYOLORSZÁG
      Pimiento Asado del Bierzo (OFJ)
      OLASZORSZÁG
      Fico Bianco del Cilento (OEM)
      Melannurca Campana (OFJ).